Certified Pre-Owned 2019 Nissan Sentra S 4D Sedan for sale in Niles #R191126 | Star Nissan
VIN #: 3N1AB7AP0KY409825 | STOCK #: R191126
Berman Price $14,807 Mosselbaai-grondverskuiwing: Gebied moet dringend ontruim word | Maroela Media
Foto: Susan Purén
Sowat 20 eiendomme in die Seemeeupark- en Seemeeuvlug-ontwikkeling in Mosselbaai moet dringend ontruim word.
Dit is die bevinding van ŉ span gerespekteerde kundiges wat pas ŉ verslag oor die voortdurende grondverskuiwings in die spogwoonbuurt Hartenbosheuwels bekend gemaak het.
Die verslag is verlede week aan die boureguleerder, die Nasionale Huisbouersregistrasieraad (NHBRC), gestuur wat dit waarskynlik vandag met die betrokke regeringsdepartemente en die Mosselbaai-munisipaliteit sal bespreek.
Sowat 60 gesinne moes in Oktober 2016 hulle huise in die woonbuurt ontruim toe groot krake feitlik oornag in die mure verskyn het. Baie van die huise is destyds gesloop, maar Seemeeuvlug word steeds bewoon.
Die gesinne wat hulle eiendomme verloor het, is besig met regsaksie teen die Wes-Kaapse provinsie en die Mosselbaai-munisipaliteit. Die NHBRC is die derde respondent in die saak waarin skadevergoeding van R200 miljoen geëis word.
Maroela Media het twee maande gelede berig dat die huise, wat in twee ou ongerehabiliteerde gruisgroewe gebou is, steeds verder kraak en dat waterpype feitlik daagliks herstel moet word. Die berig het die aandag van die span kundiges getrek waarna ŉ besoek aan die terrein gebring is.
Prof. J Louis van Rooy, ŉ ingenieursgeoloog verbonde aan die Universiteit van Pretoria, het die verslag opgestel in samewerking met ŉ grondkundige, dr. Johan van der Waals, en ŉ hidroloog, dr. Riaan Titus. Dit is vandag dringend vrygestel nadat Mosselbaai die afgelope naweek deur ŉ wolkbreuk getref is en sowat 50 mm reën op plekke geval het. Groot skade is in verskeie woonbuurtes aangerig.
Die verslag sê die betrokke ontwikkeling is op ’n mislukte hellingstruktuur geleë en dat daar steeds hellingbewegings plaasvind.
“Die bewyse dui op die moontlikheid van ŉ voortdurende stadige afwaartse beweging, ŉ moontlike verhoogde hellingbeweging as die grondwatertoestande vererger, of ’n skielike groot katastrofiese hellingversaking,” skryf Van Rooy in sy verslag.
“Dit kan ook veroorsaak word met ’n skielike toename in grondwater op die terrein of omgewing.”
Van Rooy sê die historiese en huidige getuienis dui duidelik daarop dat die grond onder die fondamente van die huise skuif.
Volgens die verslag is die helling nie geotegnies ondersoek om wetenskaplike bewyse en geologiese besonderhede te verskaf om enige van hierdie scenario’s te ondersteun of te ignoreer nie.
“Die omstandighede bewys egter die feit dat die helling misluk het en steeds onstabiel is.”
Die finale aanbeveling is duidelik: “In die lig van bogenoemde word aanbeveel dat die oorblywende eiendomme wat nog bewoon word, dringend ontruim word en dat die uitslag van verdere ondersoeke of ander prosesse nie gebruik word om die verdere besetting van hierdie huise te motiveer nie.”
Die Mosselbaai-munisipaliteit het intussen gesê hulle het nog nie prof. Van Rooy se verslag ontvang nie en dra geen kennis van die ondersoek nie. Hulle het telefonies aan Maroela Media gesê die terrein word maandeliks deur kundiges gemonitor en daar is nie rede tot paniek nie.
Die munisipaliteit het ook onderneem om nog hierdie week hulle geo-hidrolologieseverslae aan Maroela Media te oorhandig.
Geldwassery van miljoene by KSB-sending net ‘puntjie van ysberg’
Hierdie gaan n baie duur les wees vir die ontwikkelaar en munisipaliteit .
Almal wil nou nie meer ‘n huisie by die see hê nie!
Toemaar wat, die NHBRC vorder dermiljoene in. Hulle kan maar gerus bietjie geld uitgee ook, as die fondse nie reeds geplunder is deur die ANC nie.
Never but never fear when HSBRC are near HA HA HA ! ! ! ! ! ! ! Ek lag sommer vir n dag !
Hierdie hele besigheid is ‘n verskriklike skande.